**REFERAT FRA STYREMØTE 15. JANUAR 2014**

***TILSTEDE:*** *ELIN, CHREG, CHRISTINE, INGRID OG UNN MERETHE*

**SAK 01/14: MEDLEMSLISTER**

Vi gikk igjennom medlemslistene for 2013. Noen står ført opp to ganger dette ble ryddet opp i. Vi oppfordrer samtidig medlemmer til og melde inn familiemedlemmer i klubben. De kan meldes inn som evnt. Støttemedlemmer eller familiemedlemskap som kommer klubben til gode.

 Foreldre som bidrar på dugnader og lignende ses også på som fullverdige medlemmer av klubben. Medlemskap er ikke bare for de som er aktive ryttere. Så styre oppfordrer alle til og melde seg inn uavhengig av ride kunnskap eller ikke.

**SAK 02/14:MEDLEMSKONTIGENT 2014**

Styre foreslår å øke medlemskontingenten for 2014. Pr i dag er kontingenten 300,- for enkeltmedlemmer og 500,- for familiemedlemskap og 50,- støttemedlemskap.

Vi i styre ønsker at årsmøte stemmer over forslaga om å øke familiemedlemskap til 600,-

**SAK 03/14 REGNSKAP FOR 2013:**

Styre godkjenner regnskapet for 2013

**SAK 04/14 UNGDOMSGRUPPE ER ETABLERT:**

Ingrid er nå i gang med å danne en egen ungdomsgruppe. Den består foreløpig av de som er fødte mellom 98 og 00. De vill å holde møter hjemme hos Ingrid ganske snart.

**SAK 05/14 INSTRUKTØRER FOR 2014:**

Styre foreslår å bruke Ingrid og Gina som instruktører for sommerens knøttekurs. De har gått på lederkurs i regi av NIFB og mye å bidra med. Vi foreslår å slippe disse unge lovende jenten til med Chreg og Lollo i nærheten som veiledere.

**SAK 06/14 POLETIATEST**

Christine viser til skriv om at de som instruerer barn har plikt til å levere politiattest. Dette har noen gjort de som mangler det tar tak i dette så dette er på plass for inneværende sesong.

**SAK 07/14 ÅRSMØTE 2014**:

Dato for årsmøte ble satt til 4. mars 2014. Vi holder i år dette møte på Bardøla og det vill bli anledning til og spise og hygge seg for medlemmer etter møte men da på egen regning.

Elin sender ut innkalling til dette møte senest 3 uker i forkant. Da vill også valgkomiteen bestående av Rigmor og Unn Merethe å ha styrevalga klart og rapportert inn til leder. Elin står i år på valg og valgkomiteen vil sette opp et forslag til ny leder, nestleder, ungdoms rep og vara. De tre resterende er valgt inn for to år.

Ref.: Unn Merethe Olsen 16/1-2014